Diari Oficial de la Generalitat Valenciana


Sumari del DOGV 7155, del 19-11-2013 (2013/10517)

RESOLUCIÓ de 28 d'octubre, de la Direcció General de Justícia, per la qual es resol definitivament el concurs de trasllat per a places vacants entre funcionaris dels cossos i escales de gestió processal i administrativa, tramitació processal i administrativa i auxili judicial, de l'Administració de justícia, anunciat per la Resolució de 15 d'abril de 2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7155

Data del DOGV
:   19-11-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/10193


Data del document
:   28-10-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * funcionari

RESOLUCIÓ de 28 d'octubre, de la Direcció General de Justícia, per la qual es resol definitivament el concurs de trasllat per a places vacants entre funcionaris dels cossos i escales de gestió processal i administrativa, tramitació processal i administrativa i auxili judicial, de l'Administració de justícia, anunciat per la Resolució de 15 d'abril de 2013. [2013/10812]  
Vist l'expedient instruït com a conseqüència del concurs de trasllats convocat per la Resolució de 15 d'abril (BOE 6.05.2013), per a cobrir places vacants dels cossos i escales de gestió processal i administrativa, tramitació processal i administrativa i auxili judicial, de l'Administració de justícia.  
Esta direcció general, de conformitat amb el que disposa el títol VIII de la Llei Orgànica 19/2003, de 23 de desembre, de modificació de la Llei Orgànica 6/1985, d'1 de juliol, del Poder Judicial, i l'article 43 i següents i la disposició derogatòria única del Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia, aprovat pel Reial Decret 1451/2005, de 7 de desembre, ha disposat:  
  
Primer  
Fer públics en l'annex i en el punt segon d'esta resolució les destinacions que amb caràcter definitiu han sigut adjudicades als funcionaris que han participat en el concurs de trasllats convocat per la resolució de la data esmentada més amunt, que es corresponen amb les que assenyala l'annex I de la resolució de convocatòria i les seues resultes corresponents.  
  
Segon  
De conformitat amb el que establix la base segona, punt 7, de la convocatòria del concurs, s'adjudica una destinació definitiva al funcionari següent:  
  
Nom i cognoms: Inmaculada Biosca Muñoz  
NIF: 19967780W  
Núm. orde: 9280  
Lloc: Gestió P. A.  
Puntuació: 42,89445  
Destinació adjudicada: Jutjat de Pau de Tavernes de la Valldigna (València)  
  
Tercer  
Excloure del concurs de trasllats els funcionaris que s'assenyalen en la pàgina web del Ministeri de Justícia ().  
  
Quart  
Declarar caducades les instàncies presentades pels participants en este concurs que no han obtingut una destinació, i que en conseqüència no seran tingudes en compte en futurs concursos de trasllats.  
  
Quint  
Declarar desertes les places no adjudicades en este concurs, llevat que es pretenguen amortitzar per raó de la modificació de la plantilla orgànica o la reordenació d'efectius d'un centre de treball, i que, per tant, seran cobertes per funcionaris de nou ingrés.  
  
Sext  
Per als funcionaris que es troben en actiu, en servicis especials o en excedència voluntària per l'atenció de familiars i no reingressen en cap dels cossos o escales a què es referix este concurs, el cessament haurà d'efectuar-se en les dates que s'indiquen a continuació: tramitació processal i administrativa, el 26 de novembre de 2013; gestió processal i administrativa i auxili judicial, el 3 de desembre de 2013.  
  
  
Sèptim  
La presa de possessió de la nova destinació obtinguda per concurs, per als funcionaris indicats en el punt anterior, es produirà en els tres dies naturals següents al cessament, si no hi ha un canvi de localitat del funcionari, o en els huit dies naturals següents si implica un canvi de localitat dins de la comunitat autònoma, i en els 20 dies naturals si implica un canvi de comunitat autònoma, a excepció de la Comunitat Autònoma d'Illes Canàries, Comunitat Autònoma d'Illes Balears, Ciutat de Ceuta i Ciutat de Melilla, en que serà d'un mes, tant si el lloc de treball a les illes o a les ciutats és el d'origen com si és el de destinació. El termini de presa de possessió serà retribuït per l'administració competent respecte a la plaça obtinguda en concurs.  
  
Octau  
Si la resolució comporta un reingrés al servici actiu a l'Administració de justícia en els cossos o escales de gestió processal i administrativa, tramitació processal i administrativa o auxili judicial, procedents des de les situacions administratives d'excedència voluntària per prestació de servicis en el sector públic, excedència voluntària per interés particular, excedència voluntària per agrupació familiar o suspensió de funcions, el termini de presa de possessió serà de 20 dies naturals i caldrà computar-lo des del dia de la publicació d'esta resolució en el Boletín Oficial del Estado.  
En cas que els funcionaris reingressats per mitjà d'este concurs es troben adscrits provisionals en el cos on reingressen o en actiu en un altre cos o escala de l'Administració de justícia i no vullguen que s'interrompa la seua relació de servici amb l'Administració, n'hi haurà prou que, dins del termini de presa de possessió de 20 dies naturals prenguen possessió en el nou cos o escala, i se'ls considerarà com a cessats en l'antiga destinació amb la data immediatament anterior a la de la seua presa de possessió en la nova plaça de reingrés. Per a això, atesa la necessitat de disposar del temps indispensable per a efectuar la presa de possessió, podran solicitar a la Gerència Territorial de Justícia de la seua destinació actual un permís retribuït de dos dies naturals si hi ha canvi de localitat, excepte aquells casos que hagen de desplaçar-se a les Canàries, les Balears o Ceuta i Melilla, i en este cas el permís podrà ser fins a tres dies naturals, i caldrà gaudir-ne, en tot cas, dins del termini de possessió. La presa de possessió en la nova destinació s'efectuarà durant els dies de permís indicats.  
La comunitat autònoma competent, o la gerència territorial que corresponga, els concedirà l'excedència d'ofici en el cos o escala de procedència si esta es produïx en un cos o escala al servici de l'Administració de justícia, en la destinació del qual se'ls considerarà com a cessats amb la data anterior a la de la seua possessió en els cossos o escales de gestió processal i administrativa, tramitació processal i administrativa o auxili judicial, a fi d'evitar la interrupció en la percepció dels seus havers.  
  
Els funcionaris interins que actualment ocupen les places que han sigut adjudicades cessaran com a conseqüència de la possessió del titular.  
Per a la formalització dels documents de cessament i presa de possessió, hauran de comparéixer a les seus de la Conselleria de Governació i Justícia que es detallen a continuació i corresponguen, d'acord amb la província on està destinada la plaça adjudicada:  
  
Direcció Territorial d'Alacant   
Rambla Méndez Núñez, núm. 41, 2a planta  
03282 Alacant  
  
Direcció Territorial de Castelló  
C/ Major, núm. 76  
12025 Castelló de la Plana  
  
Direcció General de Justícia  
Complex Administratiu Nou d'octubre. Torre 4, 2a planta  
46711 València  
  
Els horaris en què s'han d'efectuar les compareixences a les seus esmentades són els següents:  
Formalització de cessament:  
1. Tramitació processal i administrativa: 26 de novembre de 2013, d'11:00 a 14:00 hores.   
2. Gestió processal i administrativa i auxili judicial: 3 de desembre de 2013, d'11:00 a 14:00 hores.  
  
Formalització de preses de possessió (en els dies de termini de presa de possessió):  
Horari: de 08:30 a 09:30 hores.  
Reingrés en altres cossos: de 08:30 a 09:30 hores.  
  
Nové  
Contra esta resolució es pot interposar un recurs potestatiu de reposició davant de la Direcció General de Justícia, en el termini d'un mes, o un contenciós administratiu davant dels jutjats contenciosos administratius de la ciutat de València en el termini de dos mesos comptats des de l'endemà del dia que es publique en el Boletín Oficial del Estado.  
  
  
València, 28 d'octubre de 2013.- El director general de Justícia: Julián Ángel González Sánchez.